આ અંગે વધુ જણાવતા વિપક્ષ નેતા પરેશ ધાનાણીએ જણાવ્યું કે ગુજરાતમાં ભાજપની સરકાર દ્રારા છેલ્લા બે દાયકામાં ખેડુતોના નામે માત્ર મોટી અને ખોટી વાતો કરવામાં આવે છે. કરોડો રૂપિયાના ખર્ચે ગુજરાતમાં કૃષિ મેળાના નાટકો ભજવાઈ રહ્યા છે. પરંતુ ખેડુતોના મુળભુત પ્રશ્નોનું નિરાકરણ કરવામાં અને ખેડુતોના હિતોનું રક્ષણ કરવામાં ગુજરાતની ભાજપ સરકાર સદંતર નિષ્ફળ ગયેલી છે, ખેડુતોના આત્મહત્યાના બનાવો સતત બનતા રહે છે. પરંતુ સરકારની આંખ ઉઘડતી નથી રાજ્યની ભાજપ સરકાર વિભાગનું નામ બદલવાથી ખેડૂતોનું કલ્યાણ થશે તેવા ભ્રમમાં છે.